 HargeysaQaran news-Waxa kaloo, jira sida aynu kor kusoo sheegnay qorshe socdey, oo aan si cad kolna daboolka looga qaadin, balse masuuliyiintii Xukuumadda KULMIYE xilalka kasoo qabtay iyo kuwa haatan jooga intu-ba kuu sheegayaan markaad hoos-u-sheekeysataan inay Bajad Miisaaniyadeedka Wasaaraddaha qaarkood la socday oo loogu talo-galay in lagu naas-nuujiyo dad gaar ah, kuwasoo sida dhacdey qaarkood dibedda ay jiraan, kuwo kalena guryo waa-weyn uga kireysnaayeen caasimadda Somaliland ee Hargeysa, waxa iyana jirtay oo war-baahintu marar badan wax-ka-qortay Mashaariico waa-weyn oo dad si gaar ah loo siiyey, kuwasoo aynu iyana ka xusi karno badellaadihii Baasaboorka Jamhuuriyadda Somaliland oo tiraba laba jeer shaqsiyaad la siiyey, inay soo sameeyan Jeldiga Baasaboorka Jamhuuriyadda Somaliland, iyo sidoo kale, Mashruuca Tigidhadda lagu muujiyo cashuur bixinta, oo iyana la bixiyey oo la siiyey koox uu madax ka yahay Wasiirka Hawlaha Guud ee haatan Md. 